Ana Manero

Ana Manero (Madrido, 28a de marto 1963) estas aktiva hispana esperantisto.

Ŝi lernis Esperanton en 1989 kaj laboras kiel bibliotekisto en la Nacia Biblioteko de Hispanio.

 Bibliotekista agado 
Komence de la naŭdekaj jaroj ŝi komencis prizorgi la Bibliotekon Juan Régulo Pérez Biblioteko Juan Regulo Pérez  en la retejo de Hispana Esperanto-Asocio de Hispana Esperanto-Federacio. Tiam la ĉefaj taskoj
estis kreskigi kaj katalogi la kolekton kaj mastrumi la stakejon. En 2008 ŝi
ekuzis la liberan bibliotekan programon Openbiblio por enretigi la bibliotekan katalogon. Tiel HEF pioniris prizorgadon de
E-biblioteko per profesiecaj rimedoj. Tiun programon ŝi tradukis esperanten kaj
disponigis en la biblioteka retejo en kunlaboro kun la informadikista skipo de la Federacio. Tio permesis al aliaj E-bibliotekojBiblioteko de la Esperanta Societo
"Frateco" (Zaragoza)
Biblioteko de la Valencia Esperanto-Grupo
Esperanto-Biblioteko Ramón Molera Pedrals (Moià, Barcelona)
Museu d'Esperanto de Subirats (antaŭe, Hispana Esperanto-Muzeo) ankaŭ enretigi ties katalogojn.
En 2016 ŝi entreprenis la migradon de la katalogo al la pli potenca kaj profesieca mastrumsistemo Koha, kiu permesas kontrolon de aŭtoritatoj kaj dividon de bibliografiaj kaj aŭtoritataj rikordoj per la protokolo Z39-50. Tio faciligas multe la interbibliotekan kunlaboron.

Krome, ŝi redaktas dulingve la bibliotekan retejon kaj prizorgas la ceterajn servojn de la biblioteko. 

Kadre de ŝia biblioteka agado, ŝi, kune kun Miguel Ángel Sancho, kunordigas la projekton Bitoteko, kiu celas kunigi, organizi, konservi kaj diskonigi ĉiaspecajn bitdokumentojn rilatajn al la internacia lingvoLa Bitoteko en la retejo de la Hispana Esperanto-Asocio.
Ĉi-rilate, ŝi demarŝis ĉe la Ministerio pri Kulturo de Hispanio por ke la Bitoteko de HEF iĝu parto de la
bitdeponejoj HispanaBitoteko en Hispana kaj EuropeanaEuropeana.

En 2015 al ŝi estis aljuĝita Diplomo pri Elstara Agado fare de la estraro de UEAKomuniko de UEA kaj  en 2017, la Premio Ada Figuiera Sikorska.

 Verkado 
Ana Manero ofte artikolas, ĉefe por Boletín sed ankaŭ por aliaj revuoj kiel Beletra Almanako, Esperanto, ktp.

En 2003 ŝi kunordigis la verkadon de la bitlibro “La deka logo”, en omaĝo al Liven Dek, kaj kontribuis al ĝi per la mikronovelo “Tro maldare”.

En Beletra Almanako n. 14 aperis ŝia eseo "La glora parentezo (Virinoj de la Respubliko)", pri gravaj hispanaj virinoj en la unua duono de la 20a jarcento.

En Beletra Almanako n. 19 (februaro 2014) aperis ŝia traduko de la novelo “Blinda amo” (Amor ciego) de Rosa Montero.

En 2005 aperis ŝia libro "Maruja Mallo. Multe pli ol avangarda artistino", eldonita de SAT-en-Hispanio pri la hispana pentristo Maruja Mallo.Prezento de la libro dum la 83-a Hispana  Esperanto-Kongreso, 2025.

 Aliaj agadoj 
Kiel esperantisto ŝi kunordigis aŭ partoprenis diversajn agadojn organizitajn de Hispana Esperanto-Federacio (HEF). Inter ili, partoprenon en lingvofoiro Expolingua, Madrido, inter 1999 kaj 2005, kunorganizadon de Hispanaj Esperanto-Kongresoj en la madrida regiono, kaj speciale la organizadon de diversaj ekspozicioj pri la esperantaj movado kaj kulturo.

En pluraj okazoj, ŝi kunlaboris kun Miguel Fernández per kunprezentado de la lirikaj spektakloj de li organizitaj.

 Notoj 

Kategorio:Hispanaj esperantistoj